Blondie
        
         (band)
Store norske leksikon,Kunst og estetikk,Musikk,Populærmusikk,Pop og rock,Internasjonal pop og rock
Blondie er et amerikansk popband som hadde stor suksess i mellom 1978 og 1982, anført av Debbie Harry.
Bandet ble dannet i New York City i 1974 av vokalisten Debbie Harry (født 1945) og gitaristen og låtskriveren Chris Stein (født 1950). Året etter rekrutterte de trommeslageren Clem Burke (født 1954), bassisten Gary Valentine (født 1955) og keyboardisten Jimmy Destri (født 1954). Debut Debutalbumet Blondie (1976) ble ingen suksess, og i forkant av Plastic Letters (1978) ble Valentine erstattet av Frank Infante. Albumet slo an i Storbritannia takket være hiten Denis. Nigel Harrison ble nå ny bassist, mens Infante gikk over til å spille gitar. Gjennombrudd Det store gjennombruddet fikk Blondie høsten 1978 med albumet Parallel Lines, som inneholder hele fire store hits: Picture This, Hanging On The Telephone, den discoinfluerte Heart Of Glass (deres første suksess i USA) og Sunday Girl. Albumet Eat To The Beat (1979) avfødte hitene Dreaming og Atomic. Sistnevnte, Heart Of Glass og 1980-hiten Call Me (produsert av Giorgio Moroder) er eksempler på Blondies vellykkede blanding av disco og pop. Autoamerican (1980) ga dem suksess med den reggaeinfluerte The Tide Is High og Rapture, hvor Debbie Harry rappet. Oppløsning og comeback Bandet ble oppløst like etter at The Hunter (1982) floppet. Vokalisten kalte seg Deborah Harry på sine solohits på 1980- og 1990-tallet.Harry, Stein, Burke og Destri gjorde comeback som Blondie i 1996 og gikk til topps i Storbritannia med singlen Maria fra No Exit (1999). Etter The Curse Of Blondie (2003) sluttet Destri.Blondie ble innvalgt i Rock and Roll Hall of Fame i 2006 og ga i 2011 ut albumet Panic of Girls. Besetningen har siden 2010 bestått av Harry, Stein, Burke, Matt Katz-Bohen (keyboard), Leigh Foxx (bass) og Tommy Kessler (gitar). I 2017 kom Pollinator. Les mer i Store norske leksikon pop musikk i USA Eksterne lenker Blondie